Document ID: /fineweb-2-swissfilter-quality_10-filterrobots/filtered/01555.jsonl.gz/123

И ове године прославили смо 05. марта 2017. године свечано Недељу Православља, дан када се показије јединство наше Свете Православнe Цркве.
Ујутру је служена Света Литургија, а у вечерњим часовима, традиционално, на позив протојереја Станка дошли су представници свих православних Црква из Берна у наш храм у Белпу.
На вечерњем Богослужењу началствовао је високопречасни протојереј Станко Марковић, Архијерејски намесник за Швајцарску, уз саслуживање свештеника Лауренцију Прекуп, румунска православна Црква и свештеника Иоанн Чурин, руска православна Цркве, а грчку православну Цркве представљао је др теологије Стефанос Атанасиу. На вечерњем богослужењу певао је парохјиски хор, а певницу је предводила група студената теологије, чтец Милан Кострешевић и Адриан Анка, др. теологије Ађена Марковић и чтец Милан Лешић. На вечерњем богослужењу присуствовао је и јерођакон Тимотхеос Симон, клирик румунске православне Цркве.
Након вечерњег Богослужења свештеници су поздравили вернике и говорили о значају прослављања Недеље Православља, истакавши да је то посебно у дијаспори важно, и о значају великог васкршњег поста, као припреме за предстојећи велики празник Васкрсења Христовог.
Велику част смо имали да је на Вечерњем богослужењу био присутан и Његова Екселенција Амбасадор Босне и Херцеговине господин Анђелко Граховац.
Велику захвалност дугујемо и вредним чланицама Кола српских сестара и свим парохијанима, које су припремили богато посно послужење за све присутне после.
Следеће године Недеља Православља биће прослављена у румунској православној Цркви у Берну.